The Voice of the Night

An The Voice of the Night sarong nobelang sinurat kan Amerikanong awtor na si  Dean Koontz na ipigluwas man kan taon 1980 sa irarom kan saiyang alyas na Brian Coffey.

 Buod 
Kan 1980, si Colin Jacobs naglipat sa Santa Leona kaiba an saiyang ina dangani igdi nya namidbid an saiyang mga amigo. Igdi nya naamigo si Roy. Nagi man sindang ugos sa halipot sanang panahon na sinda nag-ibahan. 

Nakamidbid si Colin nin babayi na an ngaran Heather Lipschitz asin sinda nagkaminootan. Dai nya man nguna ini pigsabi ki Roy. Nagpahiling man nin kararaotan si Roy na kaidto an paghuna ni Collin suba sana. Alagad ini palan totoo. Nangyari an enkwentrong ini sa sarong abandonadong harong harani sa riles.

Pinulbaran ni Roy na gadanon si Colin. Pigsabi nya ini ki Heather asin tinabangan sya kaini na madiskubre ninda an sekreto ni Roy. Nadiskubre ninda na aksidente palan na nagadan an tugang na babayi ni Roy huli sa saiyang kapabayaan. Nagin makanos an pakikitungo saiya kan ini nya makalihis idto. Bago ki Colin, nagkaigwa man sya nin duwang amigo asin pareho nya ining ginadan. 

Nag-apod si Colin ki Roy asin nag uyok sya na igwa sya nin kaibahan na babayi. Dawa ngani na takot si Heather, nagtugot sya sa plano na ini ni Colin. Nag-abot man si Roy sa oras dangan igwa man si Colin nin nakatago sanang badil. 

Nagkaigwa nin pagduwa-duwa si Roy alagad kan mahiling kaini si Heather, napatubod ini. Kan aktong babadilon na sya ni Colin, nag gumulan an duwa. Mababadil na kuta na ni Colin si Roy alagad nahiling nya an tunay na estado kaini. Dai ini maugma. Nag-apod na sana sya nin pulis.

 Panluwas na takod 

 The Voice of the Night Book Review